*Proiect*

**L E G E**

**pentru modificarea și completarea unor acte normative**

**(facilitarea activității mediului de afaceri)**

Parlamentul adoptă prezenta lege organică.

**Art. I.**  – La articolul 10 din Legea nr.173/1994 privind modul de publicare şi intrare în vigoare a actelor oficiale (republicată în Monitorul Oficial al Republicii Moldova, 2008, nr.183–185, art.653), cu modificările ulterioare, alineatul (3) se completează cu textul:

”Actele normative publicate în aceste părți sunt însoțite de notele informative.”

**Art. II.** – Legea cu privire la reglementarea repatrierii de mijloace băneşti, mărfuri şi servicii provenite din tranzacțiile economice externe nr.1466/1998 (Monitorul Oficial al Republicii Moldova, 1998, nr.28–29, art.203), cu modificările ulterioare, se abrogă.

**Art. III. –** Legea nr.1245/2002 cu privire la pregătirea cetățenilor pentru apărarea Patriei (Monitorul Oficial al Republicii Moldova, 2002, nr.137–138, art.1054), cu modificările ulterioare, se modifică după cum urmează:

**1.** La articolul 11, alineatul (2) și (9) textul „şi agenţii economici, indiferent de tipul de proprietate” se exclude.

**2.** La articolul 44:

denumirea articolului va avea următorul cuprins: ”Obligaţiile autorităţilor și instituţiilor publice”;

alineatul (1) textul „şi agenţii economici, indiferent de tipul de proprietate” se exclude.

**3.** La articolul 45, alineatul (7) textul ”și agenții economici,” se exclude.

**Art. IV.** – Codul muncii nr.154/2003 (Monitorul Oficial al Republicii Moldova, 2003, nr. 159-162, art. 648), cu modificările ulterioare, se modifică după cum urmează:

**1.** La articolul 421, alineatul (6) va avea următorul cuprins:

”(6) Dacă în cadrul unităţii nu există nici sindicat, nici reprezentanţi aleşi, informaţia menţionată la alin.(2) se aduce la cunoştinţa salariaţilor prin oricare dintre mijloacele disponibile, care pot face dovada recepționării informației de către destinatar”.

**2.** La articolul 48, alineatul (1) a doua propoziție se exclude.

**3.** Articolul 55 se completează cu lit. m1) cu următorul cuprins:

“m1) cu salariații angajați în domeniul tehnologiilor informaționale și comunicațiilor”.

**4.** Articolul 76 se completează cu litera f1 cu următorul cuprins:

”f1) în caz de absență a salariatului de la locul de muncă, dacă angajatorul nu deține informații despre motivul absenței;”.

**5.** La articolul 86, alineatul (1) litera h) textul ”timpul zilei de muncă” se substituie cu textul ”timpul zilei de muncă cu durata zilnică a timpului de muncă de cel puțin 8 ore”.

**6.** La articolul 971, alineatul (4) textul ”printr-un anunţ public plasat pe un panou informativ cu acces general la sediul unităţii (inclusiv la fiecare dintre filialele sau reprezentanțele acesteia), precum şi pe pagina sa web, după caz.” se substituie cu textul ”prin oricare dintre mijloacele disponibile, care pot face dovada recepționării informației de către destinatar.”

**7.** **Articolul 106** va avea următorul cuprins:

”Angajatorul este în drept să țină evidența timpului de muncă prestat efectiv de fiecare salariat, inclusiv a muncii suplimentare, a muncii prestate în zilele de repaus şi în zilele de sărbătoare nelucrătoare conform modelului aprobat prin convențiile colective naționale sau să țină evidența orelor de muncă prestate zilnic de fiecare salariat în condițiile stabilite cu salariații prin acord scris, în funcție de activitatea specifică desfășurată de către aceștia.”

**8.** Articolul 1141 se abrogă.

**9.** Articolul 116:

alineatul (1) va avea următorul cuprins:

”(1) Concediile de odihnă anuale pentru anul următor pot fi programate din timp de către angajator de comun acord cu reprezentanții salariaților până la sfârșitul fiecărui an calendaristic.”

alineatul (5) se exclude.

**10.** Articolul 117, alineatul (3) va avea următorul cuprins:

”(3) Indemnizația de concediu se plătește de către angajator la o dată agreată de părți, dar nu mai târziu de data achitării salariului pentru luna în care salariatul se află în concediu.”

**11.** La articolul 141, alineatul (2) textul ” care nu poate fi mai mic de cursul oficial de schimb al leului moldovenesc stabilit de Banca Naţională a Moldovei, valabil la data de plată” se exclude.

**12.** La articolul 198, alineatul (1) va avea următorul cuprins:

”(1) Regulamentul intern al unităţii este un act juridic opțional care, la decizia angajatorului, poate fi întocmit în fiecare unitate, cu consultarea reprezentanţilor salariaţilor, şi care se aprobă prin ordinul (dispoziţia, decizia, hotărîrea) angajatorului. Angajatorilor care întocmesc în mod benevol regulamente interne a unității li se aplică în modul corespunzător prevederile din prezentul Cod.”

**Art. V.** – Codul de executare al Republicii Moldova nr. 443/2004 (republicat în Monitorul Oficial al R. Moldova nr.214-220/704 din 05.11.2010), cu modificările ulterioare, se modifică după cm urmează:

La articolul 22, alineatul (1):

la litera c), după cuvintele ”pe suport de hîrtie” se introduce textul ”sau în document electronic”;

la litera r), după cuvintele ”să solicite” se introduce textul ”în document electronic”;

la litera s), după cuvintele ”să primească” se introduce textul ”în document electronic”;

la litera ș), după cuvântul ”informeze” se introduce textul ”în document electronic”.

**Art. VI.** – Legea nr.221/2007 privind activitatea sanitară veterinară (republicată în Monitorul Oficial al R. Moldova nr.13-20/10 din 22.01.2021), cu modificările ulterioare, se modifică după cum urmează:

**1.** La articolul 18, alineatul (2), după cuvintele ”agenții economici” se introduc cuvintele ”sau autoritatea administraţiei publice locale, în cazul alin.(5) și (6) din art. 16 din Legea nr. 231/2010 cu privire la comerţul interior”;

**2.** Punctul 5 al părții I din anexa nr.6 se completează cu subpunctul 5.81 cu următorul cuprins:

”5.81 Unitate de comerț, care practică cel puțin una din activități:

Comerţul cu ridicata al animalelor vii;

Comerţul cu ridicata al blănurilor, pieilor brute şi al pieilor prelucrate;

Comerţul cu ridicata al cărnii şi produselor din carne;

Comerţul cu ridicata al produselor lactate, ouălor, uleiurilor şi al grăsimilor comestibile;

Comerţul cu ridicata specializat al altor alimente, inclusiv al peştelui, crustaceelor şi al moluştelor;

Comerţul cu ridicata al mierii şi al produselor apicole;

Comerţul cu ridicata al subproduselor de origine animală nedestinate consumului uman;

Comerţul cu ridicata al medicamentelor de uz veterinar şi al altor produse de uz veterinar;

Comerţul cu amănuntul al animalelor vii;

Comerţul cu amănuntul al pieilor brute şi al pieilor prelucrate;

Comerţul cu amănuntul al cărnii şi al produselor din carne;

Comerţul cu amănuntul al laptelui şi al produselor lactate, ouălor, uleiurilor şi grăsimilor comestibile;

Comerţul cu amănuntul al peştelui şi produselor din peşte;

Comerţul cu amănuntul al mierii şi produselor apicole;

Comerţul cu amănuntul al altor produse alimentare de origine animală şi vegetală;

Comerţul cu amănuntul al medicamentelor de uz veterinar şi al altor produse de uz veterinar.”

**Art. VII.** – La articolul 440 din Codul contravențional al Republicii Moldova nr. 218/2008 (republicat în Monitorul Oficial al Republicii Moldova, 2017, nr.78-84, art.100), cu modificările ulterioare, alineatul (42) se modifică după cum urmează:

textul „la art.51” se substituie cu textul „la art.4 alin.(10) și art.51”;

se completează cu o propoziție cu următorul cuprins: „Limitele în cauză nu restricționează agentul constatator să constate faptele contravenționale și să-și exercite atribuțiile în conformitate cu prezentul Cod în afara controlului de stat asupra activității de întreprinzător.”

**Art. VIII.** – Legea nr.10/2009 privind supravegherea de stat a sănătăţii publice (Monitorul Oficial al Republicii Moldova, 2009, nr.67, art.183), cu modificările ulterioare, se modifică după cum urmează:

La articolul 49:

alineatele (2) și (5) cuvintele ”Ministerul Sănătăţii” se substituie cu cuvântul ”Guvern”;

alineatul (3) se completează cu o propoziție cu următorul cuprins:

”Efectuarea examinării medicale se va face de către instituțiile medicale publice sau private, costurile fiind acoperite din Fondul Asigurărilor Obligatorii de Asistență Medicală (FAOAM)”;

se completează cu alineatul (6) cu următorul cuprins:

”(6) Prin derogare de la alineatul (5) în cadrul unităților comerciale persoanele angajate vor efectua examenele medicale în conformitate cu prevederile articolului 214 a Legii nr.231/2010 cu privire la comerțul interior”.

**Art. IX**. – Legea nr. 231/2010 cu privire la comerţul interior (republicată în Monitorul Oficial al R. Moldova nr.230-237/262 din 01.10.2021), cu modificările ulterioare,se modifică după cum urmează:

**1.** La articolul 14, alineatul (7) cuvintele ”anexele nr.3 și nr. 4” se substituie cu cuvintele ”subpunctele 5.8 (5.8.1, 5.8.2, 5.8.3), 5.81, punctul 5, partea I și subpunctele 3.3, 3.4, punctul 3, partea II din anexa nr.6 la Legea nr.221/2007 privind activitatea sanitară veterinară și anexa nr.4”.

**2.** La articolul 16, alineatul (5) cuvintele ”anexele nr.3 sau nr. 4” se substituie cu cuvintele ”subpunctele 5.8 (5.8.1, 5.8.2, 5.8.3), 5.81, punctul 5, partea I și subpunctele 3.3, 3.4, punctul 3, partea II din anexa nr.6 la Legea nr.221/2007 privind activitatea sanitară veterinară și anexa nr.4”.

**3.** La articolul 17, alin. (5) cuvintele ”anexa nr.3” se substituie cu cuvintele ”sub punctele 5.8 (5.8.1, 5.8.2, 5.8.3), 5.81, punctul 5, partea I și sub punctele 3.3, 3.4, punctul 3, partea II din anexa nr.6 la Legea nr.221/2007 privind activitatea sanitară veterinară”.

**4.** La articolul 214:

alineatul (4) va avea următorul cuprins:

”(4) Persoanele menționate la alineatele (1) și (2) din prezentul articol din unitățile comerciale ce desfășoară activități stabilite în subpunctele 5.8 (5.8.1, 5.8.2, 5.8.3), 5.81, punctul 5, partea I și subpunctele 3.3, 3.4, punctul 3, partea II din anexa nr.6 la Legea nr.221/2007 privind activitatea sanitară veterinară și anexa nr.4 vor fi angajate și supuse examenului medical periodic privind starea sănătății de către instituțiile medico-sanitare publice sau private. Rezultatele evaluării sănătății pentru angajare, cât și rezultatele examinării medicale periodice se înscrie în adeverința medicală. Procedura de examinare, periodicitatea și modelul adeverinței medicale se stabilește prin hotărâre de Guvern”;

alineatul (5) se exclude;

**5.** Anexa nr.3 se exclude.

**Art. X.** . –Legea nr. 133/2011 privind protecția datelor cu caracter personal(Monitorul Oficial al Republicii Moldova, 2011, nr. 170-175, art. 492) cu modificările ulterioare, se modifică după cum urmează:

**1.** Articolul 2 alineatul (2) litera d) va avea următorul cuprins:

„d) prelucrării datelor cu caracter personal în cadrul controlului de stat asupra activității de întreprinzător, acţiunilor de prevenire şi investigare a infracțiunilor, punerii în executare a sentinţelor de condamnare şi al altor acţiuni din cadrul procedurii penale sau contravenţionale în condiţiile legii.”

**2.** Articolul 15 se completează cu alineatul (5) cu următorul cuprins:

„(5) Excepțiile și restricțiile prevăzute la alineatele (1) și (2) pot fi aplicate, la rîndul lor și de persoanele fizice sau juridice care interacționează cu autoritățile publice în situațiile prevăzute la alineatul (1) cu scopul de a asigura respectarea drepturilor și libertăților personale și/sau a membrilor familiei și a preveni posibile abuzuri sau acțiuni ilegale din partea reprezentanților autorităților publice în cauză.”

**Art. XI.** – Legea nr.131/2012 privind controlul de stat asupra activității de întreprinzător (Monitorul Oficial al Republicii Moldova, 2012, nr.181-184, art.595) cu modificările ulterioare, se modifică după cum urmează:

**1.** Articolul 4:

alineatul (14) propoziția „Neprezentarea informaţiei solicitate constituie temei pentru iniţierea, în termen de 10 zile lucrătoare, a unui control la faţa locului” se exclude,

la alineatul (10) cuvîntul „planificate” se exclude și sintagma „încălcări foarte graveîn sensul prezentei legi” se substituie cu cuvintele „indici de infracțiune sau cînd persoana controlată comite aceeași încălcare gravă sau foarte gravă de două și mai multe ori”,

alineatul (10) completează cu o propoziție cu următorul cuprins: „În privința contravențiilor constatate în cadrul controlului de stat se va aplica mecanismul de remediere conform capitolului V1 din Codul contravențional nr.218/2008.”

**2.** Articolul 18 se completează cu alineatul (3) cu următorul cuprins:

„(3) La delegația de control se anexează obligatoriu listele de verificare în temeiul cărora se va desfășura controlul în cauză.”

**3.** Articolul 19 alineatul (31) se completează cu următoarea propoziție: „Nota de motivare se înregistrează în Registrul de stat al controalelor împreună cu delegația de control.”

**4.** Articolul 25 se completează cu lit. k) cu următorul cuprins:

„k) să efectueze înregistrări video și/sau audio a acțiunilor inspectorilor pe întreaga durată a activității de control, fără obligația de a informa despre acest fapt sau a obține consimțământul inspectorilor sau organului de control;”

**Art. XII.** – La articolul 6 din Legea nr. 75/2015 cu privire la locuințe, (Monitorul Oficial al Republicii Moldova, 2015, nr. 131-138, art. 249), cu modificările ulterioare, alineatul (4) va avea următorul cuprins:

„(4) Trecerea locuinţelor în categoria încăperilor cu altă destinaţie decît cea de locuinţă în blocurile locative cu apartamente proprietate privată se face cu acordul scris, prealabil, al majorității proprietarilor de apartamente şi de încăperi cu altă destinaţie decît cea de locuinţă, dintre care cel puțin doi proprietari cu care se învecinează, pe plan orizontal și vertical, spațiul supus schimbării”.

**Art. XIII.** – La articolul 7 alineatul (1) din Legea nr. 179/2016 cu privire la întreprinderile mici şi mijlocii (Monitorul Oficial al Republicii Moldova, 2016, nr.306-313, art. 651), cu modificările ulterioare, cuvintele „cu excepția infracțiunilor penale” se substituie cu cuvintele „şi nu se vor solda cu sancţiuni sau măsuri restrictive cu excepţia cazurilor cînd în cadrul controlului se depistează indici de infracțiune sau cînd persoana controlată comite aceeași încălcare gravă sau foarte gravă de două și mai multe ori”.

**Art. XIV**. – Legea cu privire la Registrul obiectivelor de infrastructură tehnico-edilitară nr.150/2017 (Monitorul Oficial al Republicii Moldova,2017, nr.277-288, art.483) cu modificările ulterioare, se modifică după cum urmează:

**1.** În articolul 2 la noțiunea „*obiective de infrastructură tehnico-edilitară*” se exclude fraza „Obiectivele de infrastructură tehnico-edilitară fac parte din categoria de bunuri imobile”.

**2.** Articolul 4 se completează cu alineatele (7) și (8) cu următorul cuprins:

„(7) Obiectivele de infrastructură tehnico-edilitară fac parte din categoria de bunuri imobile în măsura în care se încadrează în această noțiune conform prevederilor Codului Civil. Nu constituie bunuri imobile sau părți componente ale acestora, obiectivele de infrastructură care nu sunt atașate în mod permanent la un teren sau clădire și care pot fi separate fără a deteriora în mod substanțial sau schimba destinația clădirii sau terenului.

(8) Nu necesită să fie autorizate în sensul Legii nr.163/2010 privind autorizarea lucrărilor de construcții, lucrările de dezvoltare, construire, reconstruirea, desființare sau demontare a obiectivelor de infrastructură tehnico-edilitară care nu fac parte din categoria bunurilor imobile și nu presupun lucrări de construire, desființare, reconstruire sau restaurare a unui bun imobil.”

**Art. XV.** – (1) Prezenta lege intră în vigoare la data publicării în Monitorul Oficial al Republicii Moldova.

(2) Guvernul, în termen de 6 luni de la data intrării în vigoare a prezentei legi:

a) va aduce actele sale normative în conformitate cu prezenta lege;

b) va elabora şi va aproba actele normative necesare pentru implementarea prezentei legi.

**PREŞEDINTELE PARLAMENTULUI**